**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO ILGALAIKIO MATERIALIOJO TURTO NURAŠYMO IR LIKVIDAVIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 77-3165; 2010, Nr. 25-1177, Nr. 51-2480, 86-4525; 2011, Nr. 52‑2504; 2012, Nr. 136-6958) 16 straipsnio 2 dalies 27 punktu, 48 straipsnio 4 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 (Žin., 2001, Nr. 90-3175), 11.2.3 papunkčiu ir atsižvelgdama į Klaipėdos miesto savivaldybės administracijos direktoriaus 2013 m. balandžio 9 d. įsakymą Nr. AD1-853 „Dėl valstybei nuosavybės teise priklausančio ir Klaipėdos miesto savivaldybės patikėjimo teise valdomo ilgalaikio materialiojo turto pripažinimo netinkamu (negalimu) naudoti“, į Lietuvos Respublikos kultūros ministerijos 2012-09-27 sutikimą Nr. S2-2360 ,,Dėl valstybės ilgalaikio materialiojo turto nurašymo“ bei į Lietuvos nacionalinės Martyno Mažvydo bibliotekos 2012-09-24 sutikimą Nr. SD-12-2235 ,,Dėl valstybės turto valdomo patikėjimo teise nurašymo“, Klaipėdos miesto savivaldybės taryba nusprendžia:

1. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį ir Klaipėdos miesto savivaldybės patikėjimo teise valdomą ilgalaikį materialųjį turtą (turtu naudojasi BĮ Klaipėdos miesto savivaldybės viešoji biblioteka), kurio bendra įsigijimo vertė – 51676,00 Lt, bendra likutinė vertė 2013 m. balandžio 1 d. – 0,00 Lt (priedas).

2. Pavesti Klaipėdos miesto savivaldybės administracijai organizuoti 1 punkte nurodyto turto, kaip elektros ir elektroninių įrenginių atliekų, nurašymą ir likvidavimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktoriaus  pavaduotojas, pavaduojantis administracijos direktorių | Viačeslav Karmanov |

Evelina Rudaitienė, tel. 39 60 31

2013-04-09